ল্যারি বার্ড

ল্যারি জো বার্ড (জন্ম: ডিসেম্বর, ১৯৫৬) আমেরিকান প্রাক্তন পেশাদার বাস্কেটবল খেলোয়াড়, ন্যাশনাল বাস্কেটবল অ্যাসোসিয়েশন (এনবিএ) এর কোচ এবং নির্বাহী। তাঁকে "দ্য হিক ফ্রম ফ্রেঞ্চ লিক" এবং "ল্যারি লেজেন্ড" নামে ডাকা হয়। বার্ড সর্বকালের অন্যতম সেরা বাস্কেটবল খেলোয়াড় হিসাবে বিবেচিত হন। বোস্টন সেল্টিকস কৃত খসড়ার মধ্যে ১৯৭৮ এনবিএ খসড়াতে ষষ্ঠ সামগ্রিক বাছাইয়ের মাধ্যমে বার্ড ১৩ টি মরসুমের জন্য সেল্টিকসের পক্ষে স্মল ফরোয়ার্ডে এবং পাওয়ার ফরোয়ার্ডের জীবন শুরু করেছিলেন। বার্ড ছিলেন বারো-বারের এনবিএ অল স্টার এবং টানা তিনবার পেয়েছিলেন এনবিএ সর্বাধিক মূল্যবান প্লেয়ার অ্যাওয়ার্ড (১৯৮৪ - ১৯৮৬)। এর ফলে লীগের ইতিহাসে এই কৃতিত্ব অর্জণে তিনিই একমাত্র ফরোয়ার্ড। তিনি বোস্টনের হয়ে পুরো পেশাগত কেরিয়ার খেলে তিনটি এনবিএ চ্যাম্পিয়নশিপ এবং দুটি এনবিএ ফাইনালস এমভিপি পুরস্কার জিতেছিলেন। বার্ড স্বর্ণপদক জয়ী "দ্য ড্রিম টিম" নামে পরিচিত ১৯৯২ সালের মার্কিন যুক্তরাষ্ট্রের পুরুষ অলিম্পিক বাস্কেটবল দলের সদস্যও ছিলেন। ১৯৯৬ সালে তাঁকে এনবিএর ৫০ তম বার্ষিকী অলটাইম টিম-এ নির্বাচণ করা হয়েছিল। ১৯৯৯ সালে তাঁকে নাইস্মিথ মেমোরিয়াল বাস্কেটবল অফ হল অফ ফেম -এর অন্তর্ভুক্ত করা হয়েছিল এবং ২০১০ সালে তাঁকে আবারও হল অফ ফেমের "স্বপ্নের দল" এর সদস্য হিসাবে অন্তর্ভুক্ত করা হয়েছিল। ২০১৬ সালে ফক্স স্পোর্টস তাঁকে সর্বকালের সেরা এনবিএ স্মল ফরোয়ার্ড হিসাবে চিহ্নিত করেছে। বার্ডকে এমএসএন স্পোর্টস ২০১৮ সালে সর্বকালের সেরা বোস্টন সেল্টিক্স খেলোয়াড় হিসাবে স্থান দিয়েছে। খেলোয়াড় হিসাবে অবসর নেওয়ার পরে বার্ড ১৯৯৭ থেকে ২০০০ পর্যন্ত ইন্ডিয়ানা প্যাসারস এর প্রধান কোচ হিসাবে দায়িত্ব পালন করেছিলেন। ১৯৯৭-১৯৯৮ মরসুমে তাঁকে এনবিএ কোচ অব দ্য ইয়ার ঘোষণা করা হয় এবং পরবর্তীকালে প্যাসারদের নেতৃত্বাধীন ২০০০ এনবিএ ফাইনাল এ স্থান দখল করেছিল। ২০০৩ সালে বার্ডকে প্যাসারদের জন্য বাস্কেটবল অপারেশনের প্রেসিডেন্ট নির্বাচণ করা হয়েছিল। ২০১২ সালে অবসর নেওয়ার আগে পর্যন্ত তিনি এই পদে বহাল ছিলেন। ২০১২ মরসুমে তাঁকে এনবিএ এক্সিকিউটিভ অফ দ্য ইয়ার ঘোষণা করা হয়েছিল। বার্ড ২০১৩ সালে বাস্কেটবল অপারেশনের প্রেসিডেন্ট হিসাবে ফিরে এসেছিলেন এবং ২০১৭ সাল অবধি তিনি এই ভূমিকাতে থেকেছেন। এনবিএ ইতিহাসে বার্ড একমাত্র ব্যক্তি যাঁর নামে বর্ষসেরা রুকি, সর্বাধিক মূল্যবান খেলোয়াড়, এনবিএ ফাইনাল এমভিপি, অল স্টার এমভিপি, বর্ষসেরা কোচ এবং বর্ষসেরা এক্সিকিউটিভ-এর সম্মান রয়েছে। ১৯৯২ সালের গ্রীষ্মে বার্ড ম্যাজিক জনসন, মাইকেল জর্ডান এবং অন্যান্য এনবিএ তারকাদের সাথে যোগদান করেছিলেন। সেই বছরে স্পেনের বার্সেলোনায় অনুষ্ঠিত অলিম্পিকে যুক্তরাষ্ট্রের বাস্কেটবল দল খেলতে যায়। মার্কিন যুক্তরাষ্ট্র অলিম্পিকের ইতিহাসে সেই প্রথমবারের মতো পেশাদার বাস্কেটবল খেলোয়াড়দের প্রতিযোগিতায় পাঠিয়েছিল। পুরুষদের ঐ "স্বপ্নের দলটি" বাস্কেটবলে সোনার পদক জেতে। নাইস্মিথ মেমোরিয়াল বাস্কেটবল অফ হল অফ ফেম দলটিকে "গ্রহের বাস্কেটবল প্রতিভার সবচেয়ে বড় সংগ্রহ" বলে অভিহিত করেছিল। ১৯৭৫ সালে বার্ড বিয়ে করেছিলেন জেনেট কনড্রাকে। তাঁদের বিবাহিত জীবন এক বছরেরও কম সময় টিকে ছিল। পুনর্মিলনের চেষ্টার পরে বার্ড এবং কনড্রার ১৯৭৭ সালে কুরি নামে একটি কন্যার জন্ম হয়। বার্ড ১৯৮৯ সালে দিনাহ ম্যাটিংলি-কে বিয়ে করেছিলেন। তাঁদের কনার এবং মারিয়া নামের দুটি দত্তক সন্তান রয়েছে। Men's Tournament of the Americas – 1992, USA Basketball. Retrieved December 6, 2018. Fox Sports: Top 10 small forwards in NBA history. Fox Sports, 20 October 2016. Retrieved 29 March 2020. Ranking the 20 greatest players to play for the Boston Celtics. MSN, 20 October 2018. Retrieved 1 April 2020. "Sports Essentials"। USA Today। মার্চ ৮, ২০১৬ তারিখে মূল থেকে আর্কাইভ করা।  "Bird Returns"। Indiana Pacers। জুন ২৬, ২০১৩। সংগ্রহের তারিখ মে ১৩, ২০১৫।  "Pacers' Bird named NBA's top exec"। Sports Illustrated। মে ১৬, ২০১২। মে ১৯, ২০১২ তারিখে মূল থেকে আর্কাইভ করা। Indiana Pacers president Larry Bird was voted the NBA's Executive of the Year on Wednesday, becoming the first person to win that award, plus the MVP and Coach of the Year honors.  "Dream Team a star-studded sight to behold for gazers on, off court"। Sports Illustrated। জুলাই ২০, ২০১১। Archived from the original on এপ্রিল ২৭, ২০১৪। সংগ্রহের তারিখ জুন ২৮, ২০১৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "The Naismith Memorial Basketball Hall of Fame - Hall of Famers"। আগস্ট ১৮, ২০১০। আগস্ট ১৮, ২০১০ তারিখে মূল থেকে আর্কাইভ করা। সংগ্রহের তারিখ ডিসেম্বর ২, ২০১৮।  "ESPN Classic - Bird had eye for victory"। www.espn.com।  উইকিপিডিয়ার সহপ্রকল্পেল্যারি বার্ড কমন্স হতে মিডিয়া উইকিউক্তি হতে উক্তিসমূহ এনবিএ প্রোফাইল